9. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 26 της 16 Ιαν./4 Φεβρ 1991 (ΦΕΚ Α΄ 9) Σύσταση Γενικών Διευθύνσεων στη Γενική Γραμματεία Αθλητισμού. Έχοντας υπόψη: 1.Τις διατάξεις: α)Του άρθρ. 78 παρ. 1, 4 και 5 του Νόμ. 1892/ 1990 «Για τον εκσυγχρονισμό και την ανάπτυξη και άλλες διατάξεις» (ΦΕΚ 101/Α/90). 2.Την αριθ. Υ 1140/1051173/1390/0001/1990 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών (ΦΕΚ 420/Β). 3.Την αριθ. Υ 1022/ΥΠΠΟ/ΓΝΟΣ/20.4.90 κοινή απόφαση του Πρωθυπουργού και του Υπουργού Πολιτισμού «ανάθεση αρμοδιοτήτων στην Υφυπουργό Φάνη Πάλη-Πετραλιά» (ΦΕΚ 286/29.4.90 τ. Β΄). 4.Την αριθ. 661/1990 γνωμοδότηση του Συμβουλίου της Επικρατείας μετά από πρόταση του Υπουργού Προεδρίας της Κυβέρνησης, και των Υφυπουργών Οικονομικών και Πολιτισμού, αποφασίζουμε: Σύσταση Γενικών Διευθύνσεων Άρθρ.1.-1.Στη Γενική Γραμματεία Αθλητισμού συνιστώνται οι ακόλουθες Γενικές Διευθύνσεις: α)Γενική Διεύθυνση Αθλητισμού που συγκροτείται από τις Διευθύνσεις: αα)Διοικητικού αβ)Ανάπτυξης Αθλητισμού αγ)Προαγωγής Αθλητισμού αδ)Αγωνιστικού Αθλητισμού β)Γενική Διεύθυνση Υποστήριξης Αθλητισμού που συγκροτείται από τις Διευθύνσεις: βα)Οικονομικού ββ)Μελετών Αθλητικών Έργων βγ)Εποπτείας Κατασκευής και Συντήρησης Αθλητικών Έργων. Οι ανωτέρω Γενικές Διευθύνσεις προγραμματίζουν την δραστηριότητα και συντονίζουν την λειτουργία των επί μέρους υπηρεσιακών μονάδων που υπάγονται σ’ αυτές. «2.Στις Γενικές Διευθύνσεις της προηγούμενης παραγράφου προΐστανται: α)Στη Γενική Διεύθυνση Αθλητισμού, μόνιμος υπάλληλος του Κλάδου ΠΕ Διοικητικού της Γενικής Γραμματείας Αθλητισμού και β)Στη Γενική Διεύθυνση Υποστήριξης Αθλητισμού, μόνιμος υπάλληλος του Κλάδου ΠΕ Τεχνικών της Γενικής Γραμματείας Αθλητισμού». Η παρ. 2 αντικαταστάθηκε ως άνω από το άρθρο μόνο Π.Δ. 307/21 Σεπτ. – 4 Οκτ. 1994 (ΦΕΚ Α΄ 163). 